
SAPIENTIA EMTE

MAROSVÁSÁRHELY



**ANDROID QUIZ APP**

**Készítette: Tanár:**

Izsák Andrea Szántó Zoltán

SZOFTVERRENDSZEREK TERVEZÉSE

2020

**TARTALOMJEGYZÉK**

**BEVEZETÉS**

Az új technológiák egyre intenzívebben jelennek meg a mindennapi életünkben, ami természetes folyamat, ahogyan az is, hogy főleg a gyerekek egyre többször keresik a szórakozási lehetőségeket az online térben. De vajon lecserélhetjük azokat a hagyományos logikai, fejlesztő és oktató játékokat, amelyeken gyerekek nemzedékei nőttek fel, ezek online változatára?

A válasz igen, helyettesíthetjük őket, de a hatások rendkívűl eltérőek lesznek. A logikai és fejlesztő játékok online nem ugyanazt a hatást váltják ki, amihez az offline verzióikban hozzászokhattak az emberek. A gyerekek nem élik át a lelkesedést, amelyet személyes játék keretében megismerhetnének, hiszen ők nem barátaikkal, osztálytársaikkal fedezik fel a játékot, hanem online, úgy, hogy közben fizikailag egyedül vannak.

Tekintettel a kialakult helyzetre, hogy a gyerekek nem járhatnak iskolába, nem mehetnek ki a játszóterekre játszani, meg kell adni a lehetőséget a gyerekeknek különböző játékok elérésére.

A dolgozat témája egy olyan Android-on futó alkalmazás, amely lehetőséget ad bármelyik korosztálynak egy ingyen letölthető Quiz játék használatára. Az applikációnak felhasználóbarát grafikus felülete van, amiben könnyen eligazolódik bármely Android felhasználó.

Az Android operációs rendszer egy ingyenesen elérhető nyílt forráskódú operációs rendszer, mely mögött a Google és számos más nagyvállalat összefogása áll. Ennek ismeretében nem meglepő, hogy napjainkra az Android operációs rendszer vált a legnépszerűbb platformmá az okostelefonok piacán. Ezt bizonyítja az is, hogy ma már több, mint 900 millió eszközön aktiválták az Android operációs rendszert, több, mint 190 országban, és naponta több, mint 1 millió új Androidos készüléket aktiválnak világszerte.

**Célkitűzések**

A projekt célja létrehozni egy ingyenesen letölthető Quiz alkalmazást, amely könnyen kezelhető, átlátható felhasználói felülettel rendelkezik, valamint az alkalmazás lehetőséget adjon minden korosztálynak a játékra, és különböző beállítottságú/érdeklődési körű felhasználó találja meg a számára ideális kérdéskategóriákat.